રિલાયન્સ એન્ટરટેઇનમેન્ટના COO શિબાશિષ સરકારે આ અંગે ટિપ્પણી કરવાનું ટાળ્યું હતું. બહેલે પોતાનો પક્ષ રજૂ કરતા જણાવ્યું હતું કે તેની પાસે છુપાવવા જેવું કશું નથી. અને તેને બિલકુલ ખ્યાલ નથી કે કોઈ તેની સામે આવા આરોપો કેમ લગાવી રહ્યું છે. તે કહે છે, “લોકો ખરેખર મને પસંદ કરે છે. મને ખબર નથી કોણ આટલી હદ સુધી પડી શકે છે.” ફેન્ટમ ફિલ્મ્સ અંગે વાત કરતા વિકાસે જણાવ્યું, “ફેન્ટમ ફિલ્મ્સ મારા પરિવાર જેવું છે. મેં આ કંપની શરૂ કરવા માટે તગડી જોબને લાત મારી હતી. ફેન્ટમમાં મારા શેર્સ બીજા પાર્ટનર્સ જેટલા જ છે. અમે સરખે સરખા પાર્ટનર્સ અને બેસ્ટ ફ્રેન્ડ્સ છીએ. જો તમને FRIENDS સિરીઝ જોઈ હશે તો તમને ખ્યાલ હશે કે શોની પહેલી સીઝન પૂરી થતા સુધીમાં રોસ ખૂબ જ પ્રસિધ્ધ બની ગયો હતો અને સીરીઝના મેકર્સે તેની ફી ત્રણ ગણી વધારી દીધી હતી. પણ રોસ પ્રોડ્યુસર્સ પાસે ગયો અને તેણે કહ્યું કે જો તેઓ તેની ફી વધારી રહ્યા છે તો તેમણે બાકી કલાકારોની ફી પણ વધારવી પડશે. આ જ અમારી શીખ હતી. અમે હંમેશા સરખે સરખા પાર્ટનર્સ રહ્યા છે. ફિલ્મ ચાલે કે ન ચાલે, અમે હંમેશા સરખા પાર્ટનર્સ જ રહીશું.”